36. ΝΟΜΟΣ υπ’ αριθ. 1869 της 21/28 Δεκ. 1989 (ΦΕΚ Α΄ 250) Προσωρινή διοίκηση των εσόδων του Κράτους και των Ειδικών Ταμείων και Ειδικών Υπηρεσιών για το οικονομικό έτος 1990. Άρθρ.1.-Η προσωρινή διοίκηση των εσόδων και εξόδων του Κράτους και των Ειδικών Ταμείων και Ειδικών Υπηρεσιών, για το οικονομικό έτος 1990 και ως την ψήφιση του σχετικού προϋπολογισμού, γίνεται ως εξής: α.Ως την κατάθεση στη Βουλή του Κρατικού Προϋπολογισμού του οικονομικού έτους 1990 η προσωρινή διοίκηση των εσόδων και εξόδων του Κράτους και των Ειδικών Ταμείων και Ειδικών Υπηρεσιών γίνεται με βάση τις πιστώσεις του προϋπολογισμού του οικονομικού έτους 1989, όπως αυτές θα διαμορφωθούν ως την 31η Δεκ. 1989 και σύμφωνα με όσα ορίζονται στα παρακάτω άρθρα. β.Μετά την κατάθεση στη Βουλή του Κρατικού Προϋπολογισμού του οικονομικού έτους 1990 η προσωρινή διοίκηση των εσόδων και εξόδων του Κράτους, της Βουλής και των Ειδικών Ταμείων και Ειδικών Υπηρεσιών γίνεται με βάση τον προϋπολογισμό αυτόν και σύμφωνα με όσα ορίζονται ειδικότερα στα παρακάτω άρθρα. Άρθρ.2.-1.Στη διάρκεια της προσωρινής διοίκησης του προηγούμενου άρθρου: α.Τα έσοδα του Κράτους και των Ειδικών Ταμείων και Ειδικών Υπηρεσιών, που προβλέπονται από τους νόμους που ισχύουν, βεβαιώνονται και εισπράττονται σύμφωνα με τις διατάξεις που τα διέπουν και εισάγονται στον προϋπολογισμό με τους κωδικούς αριθμούς, όπως αυτοί αναγράφονται στον προϋπολογισμό εσόδων του οικονομικού έτους 1989. «β)Για την πραγματοποίηση των εξόδων του οικονομικού έτους 1990, μπορεί να διατίθενται από τους Κύριους Διατάκτες, πιστώσεις του Προϋπολογισμού του οικονομικού έτους 1989, όπως αυτές διαμορφώθηκαν ως την 31 Δεκ. 1989 και μέχρι 6/12 αυτού, ή μέχρι το σύνολο των πιστώσεων του Προϋπολογισμού του οικονομικού έτους 1990 από την κατάθεσή του στη Βουλή για ψήφιση, όπως θα ορίζεται κάθε φορά με πράξεις του Υπουργού των Οικονομικών, σύμφωνα με το άρθρ. 20 του Κώδικα Δημοσίου Λογιστικού». Η περίπτ. β΄ αντικαταστάθηκε ως άνω από την παρ. 1 άρθρου μόνου Πράξης Νομοθετικού περιεχομένου της 25/25 Απρ. 1990 (ΦΕΚ Α΄ 69) που κυρώθηκε και έχει ισχύ νόμου από 25 Απρ. 1990 από το άρθρο μόνο του Νόμ. 1888/12-23 Ιουλ. 1990 (ΦΕΚ Α΄ 96). Σελ. 86(β) Τεύχος 1098-Σελ. 38 2.Σε εξαιρετικές περιπτώσεις επιτρέπεται υπέρβαση των 4/12 της προηγούμενης παραγράφου, ύστερα πάντοτε από ειδικές αποφάσεις, για κάθε περίπτωση, του Υπουργού Οικονομικών. Άρθρ.3.-1.Στην αυτήν προσωρινή διοίκηση των εσόδων και εξόδων του οικονομικού έτους 1990 επιτρέπεται να εισάγονται τυχόν νέα έσοδα, με κωδικό αριθμό που θα ορίζεται με απόφαση του Υπουργού των Οικονομικών. 2.Με απόφαση του Υπουργού των Οικονομικών εγγράφονται πιστώσεις για την πληρωμή δαπανών, που δημιουργούνται από ειδικούς νόμους, τις οποίες δεν προβλέπει ο προϋπολογισμός του οικονομικού έτους 1989, ή του οικονομικού έτους 1990, από την κατάθεσή του στη Βουλή. 3.Με όμοιες αποφάσεις επιτρέπεται η αυξομείωση πιστώσεων, σύμφωνα με το άρθρ. 15 του Κώδικα Δημοσίου Λογιστικού, η εγγραφή στους προϋπολογισμούς των εξόδων των Υπουργείων πιστώσεων ίσων ποσών με τα έσοδα που πραγματοποιούνται, σύμφωνα με το άρθρ. 16 του ίδιου Κώδικα, η αναπλήρωση πιστώσεων από το αποθεματικό, οι οποίες χωρίς επέκταση των υπηρεσιών θα ήταν ανεπαρκείς καθώς και η κατάργηση ή τροποποίηση της κατονομασίας των κωδικών αριθμών του προϋπολογισμού των εσόδων και εξόδων, η συγχώνευσή τους, η ανάπτυξή τους σε περισσότερους και η αλλαγή της σειράς τους. Άρθρ.4.-Με απόφαση του Υπουργού των Οικονομικών επιτρέπεται ο χαρακτηρισμός πιστώσεων ως δεκτικών έκδοσης επιτροπικών ενταλμάτων και ενταλμάτων με απόδοση λογαριασμού. Άρθρ.5.-Η ισχύς του νόμου αυτού αρχίζει από την 1η Ιαν. 1990. 25.Β.α.36 Γενικές Διατάξεις 